S'inicia l'enderrocament de les casetes dels mariners de la plaça Primer de maig de Vinaròs - Edusi Benicarló Vinaròs
S’inicia l’enderrocament de les casetes dels mariners de la plaça Primer de maig de Vinaròs
Aquesta setmana han començat les feines d’enderrocament de les casetes dels mariners de la plaça del Primer de maig. Es tracta d’un projecte emmarcat dintre del Pla de Mobilitat, amb l’objectiu d’obrir l’espai al port i fer-ho més accessible als veïns, on sobretot es donarà preferència als vianants i a més també es crearà una zona infantil amb jocs tradicionals.
El regidor Chaler assenyalava que la futura Via Litoral, que travessarà de nord a sud tota la costa de la Comunitat, passarà pel port de Vinaròs i la posada en valor de la plaça del Primer de maig serà fonamental per tal de crear una via atractiva per a la ciutadania.
Per acabar, Chaler insistia que aquestes obres suposaran un impuls a la zona amb l’eliminació d’una barrera visual que donarà més amplitud a l’espai i sobretot millorarà l’accessibilitat de la plaça del Primer de maig, que gràcies a les obres, quedarà oberta al port, enfortint així la identitat marinera del barri.
Aquesta actuació està inclosa en l’operació denominada “Revitalització de zones urbanes amb especials necessitats a la ciutat de Vinaròs – centre històric” que forma part de l’Estratègia de Desenvolupament Urbà Sostenible i Integrat (EDUSI) de l’àrea urbana Benicarló-Vinaròs, cofinançada per la Unió Europea amb càrrec al Fons Europeu de Desenvolupament Regional (FEDER).
Font: Web Ajuntament de Vinaròs
Benicarló i Vinaròs treballen units per al bon desenvolupament de l’Estratègia DUSI